สนช. เตรียมพิจารณา ร่าง พ.ร.บ.เกี่ยวกับการศึกษาหลายฉบับ
สภานิติบัญญัติแห่งชาติแห่งชาติ เตรียมพิจารณาร่างพระราชบัญญัติเกี่ยวกับการศึกษาหลายฉบับในวาระ 2 และ 3 ก่อนประกาศใช้เป็นกฎหมายในการประชุมเช้าวันนี้(5 มี.ค.62)                การประชุมสภานิติบัญญัติแห่งชาติ หรือ สนช. เป็นพิเศษ ในเวลา 09.00 น. วันนี้(5 มี.ค.62) มีวาระพิจารณาร่างพระราชบัญญัติที่คณะกรรมาธิการวิสามัญพิจารณาเสร็จแล้ว ในวาระ 2 และวาระ 3 ก่อนประกาศใช้เป็นกฎหมาย จำนวน 9 ฉบับ ประกอบด้วย ร่างพระราชบัญญัติระเบียบบริหารราชการกระทรวงการอุดมศึกษา วิทยาศาสตร์ วิจัยและนวัตกรรม พ.ศ. .... โดยเป็นการพิจารณาต่อจากการประชุม สนช. เมื่อวันที่ 1 มีนาคมที่ผ่าน // ร่างพระราชบัญญัติสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ พ.ศ. .... // ร่างพระราชบัญญัติการอุดมศึกษา พ.ศ. .... // ร่างพระราชบัญญัติการส่งเสริมวิทยาศาสตร์ การวิจัยและนวัตกรรม พ.ศ. .... // ร่างพระราชบัญญัติการศึกษาแห่งชาติ (ฉบับที่ ..) พ.ศ. .... // ร่างพระราชบัญญัติระเบียบข้าราชการพลเรือนในสถาบันอุดมศึกษา (ฉบับที่ ..) พ.ศ. .... // ร่างพระราชบัญญัติสถาบันอุดมศึกษาเอกชน (ฉบับที่ ..) พ.ศ. .... // ร่างพระราชบัญญัติการบริหารส่วนงานภายในของสถาบันอุดมศึกษา (ฉบับที่ ..) พ.ศ. .... // และร่างพระราชบัญญัติกองทุนสนับสนุนการวิจัย (ฉบับที่ ..) พ.ศ. ....